Diari Oficial de la Generalitat Valenciana


Sumari del DOGV 9622, del 21-06-2023 (2023/6744)

RESOLUCIÓ de 5 de juny de 2023 del director general de Desenvolupament Rural per la qual es concedeixen per a 2023 les ajudes al sector vitivinícola de la Comunitat Valenciana per a la promoció i comunicació en mercats de tercers països recollides en la Intervenció Sectorial Vitivinícola.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9622

Data del DOGV
:   21-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6744


Data del document
:   05-06-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 5 de juny de 2023 del director general de Desenvolupament Rural per la qual es concedeixen per a 2023 les ajudes al sector vitivinícola de la Comunitat Valenciana per a la promoció i comunicació en mercats de tercers països recollides en la Intervenció Sectorial Vitivinícola. [2023/6744]  
Vist el que es disposa en la secció 5a del capítol II del Reial decret 905/2022, de 25 d'octubre, pel qual es regula la Intervenció Sectorial Vitivinícola en el marc del Pla estratègic de la Política Agrícola Comuna (BOE 257, 26.10.2022).  
Vista la Resolució de 22 de desembre de 2022, del director de l'Agència Valenciana de Foment i Garantia Agrària, per la qual es convoquen per a 2023 les ajudes al sector vitivinícola de la Comunitat Valenciana per a la promoció i comunicació en mercats de tercers països recollides en la Intervenció Sectorial Vitivinícola (DOGV 9498, 27.12.2022).  
Vist l'acord d'aprovació de la llista definitiva d'accions i programes de la mesura de promoció i comunicació en mercats de tercers països adoptat per la Conferència Sectorial d'Agricultura i Desenvolupament Rural de data 3 de maig de 2023, en el qual s'acorda aprovar totes les sol·licituds d'ajuda al 50 % de cofinançament.  
Vista la Resolució de 5 de juny de 2022, del director de l'Agència Valenciana de Foment i Garantia Agrària, per la qual s'estableix la quantia global màxima definitiva de la convocatòria per a 2023 de les ajudes al sector vitivinícola de la Comunitat Valenciana per a la promoció i comunicació en mercats de tercers països recollides en la Intervenció Sectorial Vitivinícola.  
Vista la proposta de resolució formulada pel cap del Servei de Figures de Qualitat Agroalimentària, resolc:  
  
Primer. Concessió de les ajudes  
1. Aprovar la concessió per a 2023 de les ajudes al sector vitivinícola de la Comunitat Valenciana per a la promoció i comunicació en mercats de tercers països recollides en la Intervenció Sectorial Vitivinícola, a les entitats i pels imports i puntuació que s'indiquen en l'annex I d'aquesta resolució. En cas de no concedir-se l'ajuda pel total de l'import sol·licitat, es comunicaran a l'entitat beneficiària les causes d'aquesta minoració.  
2. No concedir per a 2023 les ajudes al sector vitivinícola de la Comunitat Valenciana per a la promoció i comunicació en mercats de tercers països recollides en la Intervenció Sectorial Vitivinícola, a les entitats esmentades en l'annex II d'aquesta resolució, per causa de desistiment, renúncia o desestimació.  
3. Aquestes ajudes tenen com a objecte millorar la competitivitat dels vins espanyols mitjançant activitats de promoció i comunicació en tercers països dels productes detallats en l'annex XXI del Reial decret 905/2022.  
  
Segon. Obligacions de les entitats beneficiàries  
1. En el termini d'un mes, les entitats beneficiàries hauran de comunicar l'acceptació expressa de la subvenció concedida. En el supòsit de no realitzar-se aquesta comunicació en el termini esmentat, la resolució dictada perdrà la seua eficàcia, i s'acordarà l'arxiu d'aquesta, la qual cosa es notificarà a l'entitat interessada. El model d'acceptació així com la resta de formularis d'aquestes ajudes es troben en la següent URL: http://www.gva.es/es/proc14484  
2. En el termini d'un mes, les entitats beneficiàries deuran aportar a la Direcció General de Desenvolupament Rural la justificació de la constitució d'una garantia de bona execució, d'acord amb les condicions previstes en el Reglament delegat (UE) 2022/127 de la Comissió, de 7 de desembre de 2021, per un import no inferior al 15 per cent de l'import del finançament de la Unió Europea, amb la finalitat d'assegurar la correcta execució del programa. La no comunicació de l'acceptació o la no presentació de la justificació del depòsit de la garantia de bona execució es considerarà com a renúncia a l'ajuda, i es procedirà sense més tràmit a l'arxivament de l'expedient.  
3. Les entitats beneficiàries hauran d'obrir i alimentar un compte bancari (compte únic) que s'utilitzarà exclusivament per a totes les operacions financeres (ingressos i despeses) que requerisca l'execució del programa de promoció, i l'ús de targetes de crèdit estarà limitat a aquelles associades al compte únic.  
4. Les entitats beneficiàries hauran de complir amb les obligacions establides en el Reial decret 905/2022 i en la resta de normativa d'aplicació.  
  
Tercer. Modificacions del programa aprovat  
1. Les entitats beneficiàries podran presentar modificacions en els termes previstos en el Reial decret 905/2022.  
2. D'acord amb el que s'estableix en el resolc huité de la resolució de convocatòria d'aquestes ajudes, les modificacions dels programes hauran de ser comunicades per l'entitat beneficiària a tot tardar un mes abans de la presentació de la sol·licitud de pagament del programa aprovat.  
  
Quart. Justificació i pagament de les ajudes  
1. Els programes i accions subvencionades es desenvoluparan en el període comprés entre l'1 de maig de 2023 i el 31 de desembre de 2023.  
  
2. La sol·licitud de pagament haurà de presentar-se abans del 15 de febrer de 2024.  
3. La sol·licitud de pagament es considerarà admissible quan vaja acompanyada de la següent documentació:  
a) Un informe resum de les accions incloses en la sol·licitud d'ajuda desglossades en subaccions.  
b) Una avaluació dels resultats obtinguts que permeta comprovar el compliment dels objectius inicialment previstos pel beneficiari en el programa.  
c) Un estat financer o compte recapitulatiu en què s'incloga l'import pressupostari corresponent a cadascuna de les accions i subaccions, despeses administratives i de personal, així com l'import final efectivament executat en cadascuna d'elles. Per a cada subacció s'indicaran les factures imputades a aquesta i, quan siga aplicable, nombre d'unitats (persones, nits, dies, botelles, pes, material promocional, hores de treball…) que permeta estimar el preu unitari del producte o servei, import sense IVA, import amb IVA, data i forma de pagament de la factura.  
  
d) Les factures i altres justificants de despesa dels pagaments realitzats, amb el desglossament de cadascun dels objectes de cobrament. En el cas d'accions l'execució de les quals se subcontracte a proveïdors de servei s'haurà d'aportar la factura d'aquest proveïdor i prova del pagament efectiu. El beneficiari quedarà exempt d'aportar aquesta documentació quan s'aculla a la presentació del certificat dels estats financers (article 70.8 del Reial decret 905/2022).  
e) Mitjans de prova de la realització de les activitats del programa: material fotogràfic o de vídeo, fullets i altres materials promocionals, quaderns de tastos, registres i enllaços web, captures de pantalla, etc., que permeten determinar que les activitats es van realitzar efectivament en les dates i llocs del programa i emprant els mitjans descrits.  
  
f) Quadre amb el repertori de les factures.  
g) Extracte bancari del compte únic en el qual puga comprovar-se la realització dels pagaments justificats mitjançant les factures i justificants esmentats en la lletra d).  
h) Certificat de l'entitat beneficiària que acredite les despeses administratives i pel qual se sol·licita el seu reemborsament, amb especificació de l'import sol·licitat, dins del màxim previst.  
i) Declaració responsable del beneficiari de no haver percebut ajudes incompatibles.  
j) Declaració responsable del beneficiari de no ser deutor per resolució de procediment de reintegrament.  
k) Declaració responsable on s'indique la conformitat del material promocional, tant amb la normativa de la Unió Europea com amb la legislació del tercer país en el qual es desenvolupa el programa així com, si és el cas, l'aportació d'una prova d'arribada a destinació.  
4. De conformitat amb els articles 70 i 79 de l'RD 905/2022, els beneficiaris podran sol·licitar pagaments intermedis i/o bestretes, l'import dels quals en el seu conjunt no podrà sobrepassar el 80 per cent del total de la contribució de la Unió Europea.  
  
  
Cinqué. Recursos  
Contra la present resolució, que posa fi a la via administrativa, es podrà recórrer potestativament en reposició, davant el director de l'Agència Valenciana de Foment i Garantia Agrària, en el termini d'un mes o interposar un recurs contenciós administratiu, davant els jutjats contenciosos administratius de la Comunitat Valenciana en el termini de dos mesos, comptats, tots dos terminis, a partir de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, de règim jurídic de les administracions públiques i del procediment administratiu comú, així com en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
València, 5 de juny de 2023.- El director general de Desenvolupament Rural (Per delegació mitjançant Acord de 13 de setembre de 2011 (DOGV 6629, 13.10.2011): David Torres García.